



 
Opis poslova i podaci o plaći
radnog mjesta višeg stručnog suradnika za analitičko knjigovodstvo, potraživanja i obveze		
[bookmark: _Hlk535497791]Opis poslova
Prati zakone i ostale propise iz svoje nadležnost. Vodi analitiku zaduženja, naplate i drugih financijskih evidentiranja za zakupe poslovnih prostora i zakup mjesnih domova spomeničke rente. Vodi analitiku zaduženja, naplate i drugih financijskih evidentiranja za zakup poljoprivrednog zemljišta u vlasništvu RH, zakup gradskih zemljišta, prenamjene zemljišta i ostalih obveza trećih osoba nastalih iz ugovornih odnosa i/ili proizašlih iz zakonske osnove  (npr. za Hrvatske vode, Hrvatski telekom i dr.). Priprema dokumentaciju za postupke prisilne naplate za prihode koji su u nadležnosti Grada Bjelovara. Redovito ažurira sve podatke za analitike prihode iz svoje nadležnosti što uključuje zaprimanje, praćenje, naplatu i tijek ugovora, slanje računa i opomena, financijske kontrole uplata i rješavanje pretplata, pogrešnih uplata, otpisa na temelju dobivenih naloga i odluka sukladno važećim propisima, te ostale usklade analitičkog knjigovodstva za analitiku prihoda iz svoje nadležnosti. Vrši fakturiranje režijskih troškova za zakupce u prostorima u vlasništvu Grada Bjelovara (najmanje dva puta godišnje). Knjigovodstveno evidentira i druga potraživanja i obveze koja nastanu kao rezultat promjena u zakonskoj regulativi. Obavlja sve poslove po nalogu pročelnika.

Podaci o plaći
Osnovnu plaću službenika čini zbroj umnoška koeficijenta složenosti poslova 3,24 i osnovice za obračun plaće u iznosu od 685,00 eura, uvećan za dodatak na radni staž za svaku godinu radnog staža u visini 0,5% i stalni mjesečni dodatak u iznosu 54,76 eura.

Pisano testiranje
Pisano testiranje kandidata za radno mjesto višeg stručnog suradnika za analitičko knjigovodstvo, potraživanja i obveze obuhvaća poznavanje sljedećih pravnih izvora od točke 1. do točke 5. (70%) te pod točkom 6. i 7. (30%). 
1.Zakon o lokalnim porezima ( „Narodne novine“ broj 115/16, 101/17, 114/22, 114/23, 152/24.) 
2. Pravilnik o proračunskom računovodstvu i računskom planu („Narodne novine“, broj 124/14, 115/15, 87/16, 3/18, 126/19, 108/20, 158/23 članci od 1. do 21.) 
3.Zakon o fiskalizaciji („Narodne novine „ broj 89/2025) 
4.Opći porezni zakon ( „Narodne novine“ broj 115/16, 106/18, 121/19, 32/20, 42/20, 114/22 152/24, 151/25 - Poglavlje Ill. Odjeljak 2., Odjeljak 7. Poglavlje IV. Odjeljak I.) 
5. Odluka o lokalnim porezima Grada Bjelovara ("Službeni glasnik Grada Bjelovara" broj 1/25) 
6. Statut Grada Bjelovara ("Službeni glasnik Grada Bjelovara" broj 2/21) 
7. Odluka o ustrojstvu upravnih tijela Grada Bjelovara (Službeni glasnik Grada Bjelovara broj 2/26). 
    
Prethodna provjera znanja i sposobnosti 
Prethodna provjera znanja i sposobnosti kandidata obuhvaća pisano testiranje i usmenu provjeru znanja (intervju). Za svaki dio provjere kandidatima se dodjeljuje određeni broj bodova od 1 do 10.
Kandidat je obvezan pristupiti prethodnoj provjeri znanja putem pisanog testiranja. Ako kandidat ne pristupi prethodnoj provjeri znanja smatra se da je povukao prijavu na Javni natječaj. 
Najmanje pet dana prije održavanja prethodne provjere znanja na mrežnoj stranici Grada Bjelovara www.bjelovar.hr bit će objavljeno vrijeme održavanja prethodne provjere znanja kao i lista kandidata koji ispunjavaju formalne uvjete iz Javnog natječaja i koji se pozivaju na pisano testiranje.
Na istoj mrežnoj stranici Grada Bjelovara objavit će se i lista kandidata s kojima će se održati usmena provjera znanja (intervju). Usmena provjera znanja provodi se samo s kandidatima koji su ostvarili najmanje 50% bodova iz svakog dijela provjere znanja na provedenom pisanom testiranju. Smatra se da je kandidat zadovoljio ako je na intervjuu ostvario najmanje 5 bodova. 
Izrazi koji se koriste, a imaju rodno značenje, koriste se neutralno i odnose se jednako na muški i ženski rod.

                          POVJERENSTVO ZA PROVEDBU JAVNOG NATJEČAJA
KLASA: 112-01/26-01/03
URBROJ: 2103-1-12-11-26-4                     	
Bjelovar, 16. rujna 2026.                                
                                                                                                
                                                                  
                                                                           
                                                                   
                                                                           
                                                                            



	
	
	




















		
	




